CELEX: 32020D1550
Language: lt
Date: 2020-10-23 00:00:00
Title: Komisijos įgyvendinimo sprendimas (ES) 2020/1550 2020 m. spalio 23 d. kuriuo nustatoma daugiametė 2021–2025 m. kontrolės, kurią turi vykdyti Komisijos ekspertai valstybėse narėse ir kuri skirta tikrinti, kaip taikomi Sąjungos žemės ūkio maisto produktų grandinės teisės aktai, programa

26.10.2020   
               
               
                  LT
               
               
                  Europos Sąjungos oficialusis leidinys
               
               
                  L 354/9
               
            
         KOMISIJOS ĮGYVENDINIMO SPRENDIMAS (ES) 2020/1550
         2020 m. spalio 23 d.
         kuriuo nustatoma daugiametė 2021–2025 m. kontrolės, kurią turi vykdyti Komisijos ekspertai valstybėse narėse ir kuri skirta tikrinti, kaip taikomi Sąjungos žemės ūkio maisto produktų grandinės teisės aktai, programa
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (1), ypač į jo 118 straipsnio 1 dalies a punktą,
         kadangi:
         
                     (1)
                  
                  
                     atsakomybė užtikrinti Sąjungos žemės ūkio maisto grandinės teisės aktų vykdymą tenka valstybėms narėms, kurių kompetentingos institucijos, vykdydamos oficialią kontrolę, stebi ir tikrina, ar visapusiškai laikomasi susijusių Sąjungos reikalavimų ir ar užtikrinamas visapusiškas jų įgyvendinimas. Reglamento (ES) 2017/625 116 straipsniu reikalaujama, kad greta šios stebėsenos ir tikrinimo Komisijos ekspertai valstybėse narėse turi vykdyti kontrolę, įskaitant auditą, kad patikrintų, kaip taikomi Sąjungos teisės aktai. Ši Komisijos kontrolė turėtų būti vykdoma maisto ir pašarų saugos, gyvūnų sveikatos ir gerovės, augalų sveikatos ir augalų apsaugos produktų srityse, taip pat nacionalinių kontrolės sistemų ir jas taikančių kompetentingų institucijų veikimo srityse, atsižvelgiant į sąveiką su kontrolės priemonėmis pagal bendrą žemės ūkio politiką;
                  
               
                     (2)
                  
                  
                     Komisija parengė daugiametę 2021–2025 m. kontrolės programą, suderintą su Komisijos kadencija ir atspindinčią jos prioritetus. Šią kontrolę turi atlikti Komisijos ekspertai valstybėse narėse, kad patikrintų, kaip pirmiau minėtose srityse taikomi teisės aktai. Nustatant prioritetus remtasi įvairiais kriterijais, be kita ko, nustatyta rizika vartotojams, gyvūnams ar augalams, ankstesniais valstybių narių veiklos šioje srityje rezultatais, gamybos apimtimi, atitinkamų šaltinių (pvz., Europos maisto saugos tarnybos) ir oficialios kontrolės informacijos valdymo sistemos (IMSOC) bei jos sudedamųjų dalių informacija;
                  
               
                     (3)
                  
                  
                     daugiamete kontrolės programa prisidedama prie Komisijos prioritetinės srities „Žaliasis kursas (2)“ ir sąžiningos, sveikos ir aplinkai palankios maisto sistemos pagal strategiją „Nuo ūkio iki stalo“ (3). Ja taip pat prisidedama prie bendros žemės ūkio politikos stebėsenos pagal Europos Parlamento ir Tarybos reglamente (ES) Nr. 1306/2013 (4) nustatytas taisykles dėl kompleksinės paramos. Daugiametėje kontrolės programoje nustatyta kontrolė leidžia Komisijai vykdyti savo teisinius įsipareigojimus prižiūrėti Sąjungos teisės taikymą tikrinant, ar valstybių narių oficiali kontrolė atitinkamose srityse atitinka Sąjungos teisės aktus,
                  
               PRIĖMĖ ŠĮ SPRENDIMĄ:
         
            1 straipsnis
            Priede pateikiama daugiametė 2021–2025 m. kontrolės, kurią turi vykdyti Komisijos ekspertai valstybėse narėse, kaip numatyta Reglamento (ES) 2017/625 116 straipsnio 1 dalyje, programa.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2020 m. spalio 23 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 95, 2017 4 7, p. 1.
         
            (2)  COM(2019) 640 final.
         
            (3)  COM(2020) 381 final.
         
            (4)  2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549).
      
      
         
            PRIEDAS
            Šiame priede nustatoma kontrolės, kurią Komisijos ekspertai turi vykdyti valstybėse narėse tose srityse, kurioms taikomas Reglamentas (ES) 2017/625, 2021–2025 m. programa.
            Atitinkamu laikotarpiu Komisija nustatė tam tikras prioritetines sritis maisto ir pašarų saugos, maisto kokybės, gyvūnų sveikatos ir gerovės, augalų sveikatos, augalų apsaugos produktų ir nacionalinių kontrolės sistemų bei kompetentingų institucijų veikimo srityse.
            Komisijos kontrolė apima visas valstybes nares kiekvienoje prioritetinėje srityje. Konkrečios atliekant atskirus kontrolės veiksmus tikrinamos sritys pritaikomos prie padėties kiekvienoje valstybėje narėje.
            Komisijos ekspertai atlieka kontrolę, įskaitant patikras vietoje, auditą ir dokumentų analizę pagal Reglamento (ES) 2017/625 116 straipsnį.
            2021–2025 m. daugiametė Komisijos valstybėse narėse vykdomos kontrolės, kuria siekiama patikrinti, kaip taikomos taisyklės srityse, kurioms taikoma Reglamento (ES) 2017/625 1 straipsnio 2 dalis, programa taip pat apima kitas tame reglamente numatytas sritis, pavyzdžiui, sukčiavimą ir importo kontrolę. Ji išdėstyta šio priedo 1–10 skyriuose (suskirstyta pagal sritis ir konkrečius tikslus) ir 11 skyriuje (suskirstyta pagal metus).
            1.   Maistas ir maisto sauga
            
            
                        Prioritetinė sritis
                     
                     
                        Konkretūs tikslai
                     
                  
                        
                           Gyvūniniai maisto produktai
                        
                        
                           (pvz., žinduolių ir paukščių mėsos ir jų produktų, pieno ir jo produktų, žuvininkystės produktų sauga ir gyvų dvigeldžių moliuskų gamybos higiena)
                        
                     
                     
                        Patikrinti, kaip valstybės narės laikosi taikytinų Sąjungos maisto saugos teisės aktų, kuriais reglamentuojama gyvūninių maisto produktų gamyba ir pateikimas rinkai (be kita ko, atsekamumas ir ženklinimas, įskaitant genetiškai modifikuotus organizmus), ypatingą dėmesį skiriant žinduolių ir paukščių mėsai ir jų produktams, pienui ir jo produktams, žuvininkystės produktams ir gyviems dvigeldžiams moliuskams, ir kaip įgyvendinama jų oficiali kontrolė.
                     
                  
                        
                           Per maistą plintančios zoonozės
                        
                        
                           (pvz., Salmonella)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama per maistą plintančių zoonozių kontrolė, ypatingą dėmesį skiriant Komisijos bendrai finansuojamų nacionalinių veterinarijos programų įgyvendinimo lygiui ir veiksmingumui, ir kaip įgyvendinama jų oficiali kontrolė.
                     
                  
                        
                           Negyvūniniai maisto produktai
                        
                        
                           (pvz., vaisių ir daržovių, prieskoninių augalų, prieskonių ir daigų sauga)
                        
                     
                     
                        Patikrinti, kaip valstybės narės laikosi taikytinų Sąjungos maisto saugos teisės aktų, kuriais reglamentuojama gyvūninių maisto produktų gamyba ir pateikimas rinkai (be kita ko, atsekamumas ir ženklinimas, įskaitant genetiškai modifikuotus organizmus), ypatingą dėmesį skiriant mikrobiologinei saugai, ir kaip įgyvendinama jų oficiali kontrolė.
                     
                  
                        
                           Liekanos gyvuose gyvūnuose ir gyvūniniuose maisto produktuose
                        
                        
                           (veterinarinių vaistų, pesticidų ir teršalų liekanos)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamos veterinarinių vaistų, pesticidų ir teršalų liekanos gyvūnuose ir gyvūniniuose maisto produktuose.
                        Patikrinti, ar valstybių narių pateikti liekanų stebėsenos planai atitinka atitinkamuose Sąjungos teisės aktuose nustatytus reikalavimus.
                     
                  
                        
                           Teršalai negyvūniniuose maisto produktuose
                        
                        
                           (pvz., mikotoksinai)
                        
                     
                     
                        Remiantis valstybių narių daugiamečiais nacionaliniais kontrolės planais ir jų ataskaitomis, patikrinti, ar oficiali teršalų negyvūniniuose maisto produktuose kontrolė atitinka atitinkamuose taikytinuose Sąjungos teisės aktuose nustatytus reikalavimus.
                     
                  2.   Maisto ir pašarų sauga
            
            
                        Prioritetinė sritis
                     
                     
                        Konkretūs tikslai
                     
                  
                        
                           Bendroji pašarų higiena
                        
                        
                           (pašarų higiena, įmonių patvirtinimas ir registravimas, atsekamumas, ženklinimas ir teršalai)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama pašarų higiena (ypatingą dėmesį skiriant pašarų higienai, įmonių patvirtinimui ir registravimui, teršalams, atsekamumui ir ženklinimui, įskaitant genetiškai modifikuotus organizmus), ir kaip įgyvendinama jų oficiali kontrolė.
                     
                  
                        
                           Vaistiniai pašarai
                        
                     
                     
                        Patikrinti, kaip valstybės narės laikosi nuo 2022 m. sausio mėn. taikytinų Sąjungos teisinių reikalavimų, kuriais reglamentuojama vaistinių pašarų gamyba.
                     
                  
                        
                           Šalutiniai gyvūniniai produktai ir jų gaminiai
                        
                        
                           (mėsos sektorius, perdirbimo įmonės)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamas Sąjungoje pagamintų arba Sąjungos rinkai pateiktų šalutinių gyvūninių produktų ir jų gaminių tvarkymas, naudojimas ir šalinimas, ir kaip įgyvendinama oficiali jų kontrolė, ypatingą dėmesį skiriant mėsos sektoriui ir perdirbimo įmonėms.
                     
                  3.   Gyvūnų sveikata
            
            
                        Prioritetinė sritis
                     
                     
                        Konkretūs tikslai
                     
                  
                        
                           Aktyvios epizootinės ligos
                        
                        
                           (pvz., afrikinis kiaulių maras, labai patogeniškas paukščių gripas)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama pagrindinių aktyvių gyvūnų ligų, pavyzdžiui, afrikinio kiaulių maro ir labai patogeniško paukščių gripo, kontrolė, ir kaip įgyvendinama jų oficiali kontrolė.
                     
                  
                        
                           Ne per maistą plintančios zoonozės
                        
                        
                           (pvz., pasiutligė)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama ne per maistą plintančių zoonozių kontrolė, ypatingą dėmesį skiriant Komisijos bendrai finansuojamų nacionalinių veterinarijos programų įgyvendinimo lygiui ir veiksmingumui, ir kaip įgyvendinama jų oficiali kontrolė.
                     
                  
                        
                           Enzootinės ligos
                        
                        
                           (pvz., tuberkuliozė, bruceliozė)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama enzootinių ligų kontrolė, ypatingą dėmesį skiriant Komisijos bendrai finansuojamų nacionalinių veterinarijos programų įgyvendinimo lygiui ir veiksmingumui, ir kaip įgyvendinama jų oficiali kontrolė.
                     
                  
                        
                           Parengtis ir prevencija
                        
                        
                           (nenumatytų atvejų planavimas)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamas pasirengimas susidoroti su keliais epizootinių ligų protrūkiais, ir kaip įgyvendinama jų oficiali kontrolė.
                     
                  4.   Gyvūnų gerovė
            
            
                        Prioritetinė sritis
                     
                     
                        Konkretūs tikslai
                     
                  
                        
                           Transportas
                        
                        
                           (netinkami vežti gyvūnai, gyvuliams gabenti skirti laivai, nenujunkyti veršeliai, gyvūnų tranzitui naudojami kontrolės postai)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama vežamų gyvūnų gerovė, ypatingą dėmesį skiriant netinkamiems vežti gyvūnams, gyvuliams gabenti skirtiems laivams, nenujunkytiems veršeliams ir gyvūnų tranzitui naudojamiems kontrolės postams), ir kaip įgyvendinama jų oficiali kontrolė.
                     
                  
                        
                           Ūkiai
                        
                        
                           (vištos dedeklės)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama vištų dedeklių gerovė auginimo laikotarpiu, ir kaip įgyvendinama jų oficiali kontrolė.
                     
                  
                        
                           Skerdyklos
                        
                        
                           (atrajotojai, naminiai paukščiai)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama atrajotojų ir naminių paukščių gerovė skerdyklose, ir kaip įgyvendinama jų oficiali kontrolė.
                     
                  5.   Augalų sveikata
            
            
                        Prioritetinė sritis
                     
                     
                        Konkretūs tikslai
                     
                  
                        
                           Augalų kenkėjų protrūkiai
                        
                        
                           (keliantys didelę grėsmę)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama Sąjungos teritorijoje aptiktų augalų kenkėjų kontrolė, ypatingą dėmesį skiriant didelę grėsmę keliantiems kenkėjams, pavyzdžiui, Xylella fastidiosa, pomidorų vaisiaus rudųjų raukšlių virusui, pušiniams stiebiniams nematodams, ūsuočiams (anoplophora), trioza ir kitiems kenksmingiems organizmams, kurie nustatyti kaip prioritetiniai, ir kaip įgyvendinama jų oficiali kontrolė.
                     
                  
                        
                           Parengtis ir prevencija
                        
                        
                           (nenumatytų atvejų planavimas)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamas augalų sveikatos nenumatytų atvejų planų rengimas ir atnaujinimas.
                     
                  
                        
                           Augalų, augalinių produktų ir kitų objektų gabenimas Sąjungoje
                        
                        
                           (augalų pasai)
                        
                     
                     
                        Patikrinti, kaip valstybės narės laikosi taikytinų Sąjungos augalų sveikatos teisės aktų, kuriais reglamentuojamas augalų, augalinių produktų ir kitų objektų gabenimas Sąjungoje, ypatingą dėmesį skiriant augalų pasams, ir kaip įgyvendinama jų oficiali kontrolė.
                     
                  6.   Augalų apsaugos produktų pateikimas rinkai bei naudojimas ir taususis pesticidų naudojimas
            
            
                        Prioritetinė sritis
                     
                     
                        Konkretūs tikslai
                     
                  
                        
                           Augalų apsaugos produktai
                        
                        
                           (pesticidų registravimas, prekyba jais ir jų naudojimas, pesticidų liekanos)
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamas augalų apsaugos produktų registravimas, prekyba jais bei jų naudojimas ir pesticidų liekanos, ir kaip įgyvendinama jų oficiali kontrolė.
                     
                  
                        
                           Taususis pesticidų naudojimas
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamas taususis pesticidų naudojimas, ir kaip įgyvendinama jų oficiali kontrolė.
                     
                  7.   Maisto kokybė
            
            
                        Prioritetinė sritis
                     
                     
                        Konkretūs tikslai
                     
                  
                        
                           Ekologinis ūkininkavimas
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama ekologiškų produktų gamyba ir ženklinimas (be kita ko, genetiškai modifikuotų organizmų atsekamumas ir ženklinimas), ir kaip įgyvendinama jų oficiali kontrolė.
                     
                  
                        
                           Geografinės nuorodos
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojama produktų, kuriems suteikta geografinė nuoroda (saugomos kilmės vietos nuoroda (SKVN), saugoma geografinė nuoroda (SGN) ir garantuoto tradicinio gaminio (GTG) nuoroda) gamyba ir ženklinimas, ir kaip įgyvendinama jų oficiali kontrolė.
                     
                  8.   Gyvūnų ir prekių įvežimas į Sąjungą iš trečiųjų šalių
            
            
                        Prioritetinė sritis
                     
                     
                        Konkretūs tikslai
                     
                  
                        
                           Į Sąjungą įvežamų gyvūnų ir prekių oficiali kontrolė
                        
                     
                     
                        Patikrinti, ar valstybės narės laikosi savo įsipareigojimų dėl į Sąjungą iš trečiųjų šalių įvežamų gyvūnų ir prekių oficialios kontrolės.
                        Patikrinti, ar iš trečiųjų šalių į Sąjungą įvežami gyvūnai ir prekės atitinka taikytinus Sąjungos bendruosius ir specialiuosius įvežimo į Sąjungą reikalavimus.
                        Ypatingas dėmesys bus skiriamas Reglamentu (ES) 2017/625 nustatytoms taisyklėms ir susijusiems deleguotiesiems ir įgyvendinimo aktams.
                     
                  
                        
                           Pasienio kontrolės postų atitiktis
                        
                     
                     
                        Patikrinti, ar valstybių narių siūlomi paskirti pasienio kontrolės postai prieš juos paskiriant atitinka taikytinuose Sąjungos teisės aktuose nustatytus pasienio kontrolės postams, įskaitant tikrinimo centrus, taikomus būtiniausius reikalavimus.
                        Patikrinti, ar pagal Reglamento (ES) 2017/625 61 straipsnio 2 dalį pasienio kontrolės postai, paskirti įvežimo punktai, įvežimo punktai ir pirmojo įvežimo punktai, kurie buvo pakartotinai paskirti, atitinka taikytinus būtiniausius reikalavimus.
                        Patikrinti, ar kontrolės punktai, išskyrus, Reglamento (ES) 2017/625 53 straipsnio 1 dalies a punkte nurodytus pasienio kontrolės postus, atitinka taikytinus būtiniausius reikalavimus.
                     
                  
                        
                           Oficiali augalų sveikatos kontrolė
                        
                     
                     
                        Patikrinti, ar valstybės narės laikosi savo įsipareigojimų dėl į Sąjungą iš trečiųjų šalių įvežamų augalų, augalinių produktų ir kitų objektų oficialios kontrolės.
                        Užtikrinti, kad į Sąjungą iš trečiųjų šalių įvežami augalai, augaliniai produktai ir kiti objektai atitiktų į Sąjungą įvežamiems augalams, augaliniams produktams ir kitiems objektams taikomus Sąjungos augalų sveikatos reikalavimus.
                     
                  9.   Atsparumas antimikrobinėms medžiagoms
            
            
                        Prioritetinė sritis
                     
                     
                        Konkretūs tikslai
                     
                  
                        
                           Zoonotinių ir simbiotinių bakterijų atsparumo antimikrobinėms medžiagoms stebėsena
                        
                     
                     
                        Patikrinti, kaip valstybės narės laikosi teisės aktų, kuriais reglamentuojama zoonotinių ir simbiotinių bakterijų atsparumo antimikrobinėms medžiagoms stebėsena, ir taip padėti visapusiškai įgyvendinti 2017 m. Bendros sveikatos koncepcija grindžiamą Europos kovos su atsparumu antimikrobinėms medžiagoms (AAM) veiksmų planą (1).
                     
                  10.   Bendrieji žemės ūkio maisto produktų grandinės aspektai
            
            
                        Prioritetinė sritis
                     
                     
                        Konkretūs tikslai
                     
                  
                        
                           Sukčiavimas
                        
                     
                     
                        Patikrinti, kaip valstybės narės laikosi taikytinų Sąjungos teisės aktų, kuriais reglamentuojamas nesąžiningos ar klaidinančios praktikos nustatymas žemės ūkio maisto produktų grandinėje ir tolesni su tuo susiję veiksmai, ir kaip įgyvendinama jų oficiali kontrolė.
                     
                  
                        
                           Tolesni veiksmai atsižvelgiant į audito rekomendacijas
                        
                        
                           (sektoriniai ir bendri)
                        
                     
                     
                        Patikrinti, ar valstybės narės imasi tinkamų tolesnių priemonių Komisijos kontrolės metu nustatytiems konkretiems ar sisteminiams trūkumams pašalinti.
                     
                  
                        
                           Eksporto kontrolė
                        
                     
                     
                        Patikrinti, kaip valstybės narės vykdo eksporto sertifikavimo reikalavimų įgyvendinimo oficialią kontrolę.
                     
                  11.   2021–2025 m. daugiametė kontrolės programa, suskirstyta pagal metus
            
            
                        Sritis
                     
                     
                        Prioritetinė sritis
                     
                     
                        2021
                     
                     
                        2022
                     
                     
                        2023
                     
                     
                        2024
                     
                     
                        2025
                     
                  
                        
                           Maistas ir maisto sauga
                        
                     
                     
                        
                           Gyvūniniai maisto produktai
                        
                     
                     
                        
                           Žinduolių ir paukščių mėsos ir jų produktų, pieno ir jo produktų, žuvininkystės produktų, gyvų dvigeldžių moliuskų sauga)
                        
                     
                  
                        
                           Per maistą plintančios zoonozės
                        
                     
                     
                        
                           Prioritetinės zoonozės
                        
                        (pavyzdžiui, Salmonella)
                     
                  
                        
                           Negyvūniniai maisto produktai
                        
                     
                     
                        
                           Vaisių ir daržovių, prieskoninių augalų, prieskonių ir daigų sauga
                        
                     
                  
                        
                           Liekanos
                        
                     
                     
                        
                           Liekanos gyvuose gyvūnuose ir gyvūniniuose maisto produktuose
                        
                     
                  
                        
                           Teršalai
                        
                     
                     
                        
                           Teršalai negyvūniniuose maisto produktuose
                        
                     
                  
                        
                           Maisto ir pašarų sauga
                        
                     
                     
                        
                           Pašarų sauga
                        
                     
                     
                        
                           Bendroji pašarų higiena
                        
                     
                     
                         
                     
                  
                         
                     
                     
                        
                           Vaistiniai pašarai
                        
                     
                  
                        
                           Šalutiniai gyvūniniai produktai ir jų gaminiai
                        
                     
                     
                         
                     
                  
                        
                           Gyvūnų sveikata
                        
                     
                     
                        
                           Aktyvios epizootinės ligos
                        
                     
                     
                        
                           Prioritetinės ligos
                        
                        (pavyzdžiui: afrikinis kiaulių maras, labai patogeniškas paukščių gripas)
                     
                  
                        
                           Ne per maistą plintančios zoonozės
                        
                     
                     
                        
                           Prioritetinės zoonozės
                        
                        (pavyzdžiui, pasiutligė)
                     
                  
                        
                           Enzootinės ligos
                        
                     
                     
                        
                           Ligos, kurioms taikomos aktyvios likvidavimo programos
                        
                        (pavyzdžiui, tuberkuliozė, bruceliozė)
                     
                  
                        
                           Parengtis ir prevencija
                        
                     
                     
                         
                     
                     
                        
                           Su gyvūnų sveikata susijusių nenumatytų atvejų planavimas
                        
                     
                  
                        
                           Gyvūnų gerovė
                        
                     
                     
                        
                           Transportas
                        
                     
                     
                         
                     
                     
                        
                           Netinkami vežti gyvūnai, gyvuliams gabenti skirti laivai, nenujunkyti veršeliai
                        
                     
                     
                         
                     
                  
                        
                           Gyvūnų tranzitui naudojami kontrolės postai
                        
                     
                     
                         
                     
                  
                        
                           Ūkiai
                        
                     
                     
                        
                           Vištos dedeklės
                        
                     
                     
                         
                     
                  
                        
                           Skerdyklos
                        
                     
                     
                        
                           Atrajotojai, naminiai paukščiai
                        
                     
                     
                         
                     
                  
                        
                           Augalų sveikata
                        
                     
                     
                        
                           Augalų kenkėjų protrūkiai
                        
                     
                     
                        
                           Prioritetiniai kenkėjai
                        
                        (pavyzdžiui: Xylella fastidiosa, pomidorų vaisiaus rudųjų raukšlių virusas, pušiniai stiebiniai nematodai, ūsuočiai (anoplophora), trioza)
                     
                  
                        
                           Parengtis ir prevencija
                        
                     
                     
                         
                     
                     
                        
                           Su augalų sveikata susijusių nenumatytų atvejų planavimas
                        
                     
                  
                        
                           Augalų, augalinių produktų ir kitų objektų gabenimas Sąjungoje
                        
                     
                     
                         
                     
                     
                        
                           Augalų pasai
                        
                     
                  
                        
                           AAP ir TPN
                        
                     
                     
                        
                           Augalų apsaugos produktai (AAP)
                        
                     
                     
                         
                     
                     
                        
                           Pesticidų registravimas, prekyba jais ir jų naudojimas
                        
                     
                  
                        
                           Pesticidų liekanos
                        
                     
                  
                        
                           Taususis pesticidų naudojimas (TPN)
                        
                     
                     
                        
                           Taususis pesticidų naudojimas
                        
                     
                  
               
            
                        Sritis
                     
                     
                        Prioritetinė sritis
                     
                     
                        2021 m.
                     
                     
                        2022 m.
                     
                     
                        2023 m.
                     
                     
                        2024 m.
                     
                     
                        2025 m.
                     
                  
                        
                           Maisto kokybė
                        
                     
                     
                        
                           Ekologinis ūkininkavimas
                        
                     
                     
                        
                           Ekologinis ūkininkavimas
                        
                     
                  
                        
                           Geografinės nuorodos
                        
                     
                     
                        
                           SKVN / SGN / GTG naudojimas ir ženklinimas
                        
                     
                  
                        
                           Gyvūnų ir prekių įvežimas į Sąjungą iš trečiųjų šalių
                        
                     
                     
                        
                           Į Sąjungą įvežamų gyvūnų ir prekių oficiali kontrolė
                        
                     
                     
                        
                           Į Sąjungą įvežamų gyvūnų ir prekių oficiali kontrolė
                        
                     
                  
                        
                           Pasienio kontrolės postai
                        
                     
                     
                        
                           Pasienio kontrolės postų atitiktis
                        
                     
                  
                        
                           Oficiali augalų sveikatos kontrolė
                        
                     
                     
                        
                           Oficiali augalų, augalinių produktų ir kitų objektų kontrolė
                        
                     
                     
                         
                     
                  
                        
                           AAM
                        
                     
                     
                        
                           Stebėsena
                        
                     
                     
                         
                     
                     
                        
                           Zoonotinių ir simbiotinių bakterijų atsparumo antimikrobinėms medžiagoms stebėsena
                        
                     
                  
                        
                           Bendrieji žemės ūkio maisto produktų grandinės aspektai
                        
                     
                     
                        
                           Sukčiavimas
                        
                     
                     
                        
                           Kovos su nesąžininga ar klaidinančia praktika tvarka
                        
                     
                     
                         
                     
                  
                        
                           Tolesni veiksmai
                        
                     
                     
                        
                           Tolesni veiksmai atsižvelgiant į audito rekomendacijas
                        
                     
                  
                        
                           Eksportas
                        
                     
                     
                        
                           Komisijos vykdoma valstybių narių vykdomos eksporto sertifikavimo reikalavimų įgyvendinimo kontrolės priežiūra
                        
                     
                  
               (1)  COM(2017) 339 final.